የአማራ ክልል ኢንዱስትሪና ኢንቨስትመንት ቢሮ 153 ቢሊየን ብር ካፒታል ላስመዘገቡ ባለሀብቶች የኢንቨስትመንት ፈቃድ ሰጠ
አዲስ አበባ ፣ ሐምሌ 30 ፣ 2012 (ኤፍ.ቢ.ሲ) የአማራ ክልል ኢንዱስትሪና ኢንቨስትመንት ቢሮ 153 ቢሊየን ብር ካፒታል ላስመዘገቡ ባለሃብቶች የኢንቨስትመንት ፍቃድ መስጠቱን አስታወቀ።የክልሉ ኢንዱስትሪና ኢንቨስትመንት ቢሮ የህዝብ ግንኙነት ዳይሬክተር አቶ ይኸነው ዓለም ÷ በ2012 በጀት ዓመት ለ2 ሺህ 214 ባለሀብቶች ፍቃድ ለመስጠት ታቅዶ ለ2 ሺህ 908 ባለሀብቶች ፍቃድ መሠጠቱን ተናግረዋል።የኢንቨስትመንት ፍቃድ ከወሰዱት ባለሀብቶች ውስጥ 291 የሚሆኑት ወደ ስራ የገቡ መሆናቸውንም ነው የገለጹት ።ከባለፈው ዓመት ተመሳሳይ ወቅት ጋር ሲነጻጸርም 74 በመቶ ጭማሪ ማሳየቱን ዳይሬክተሩ አስረድተዋል።አቶ ይኸነው ዓለም አያይዘውም 47 ነጥብ 99 ቢሊየን ብር ካፒታል ላስመዘገቡ ባላሃብቶች ፍቃድ ለመስጠት ታቀዶ ÷153 ቢሊየን ብር ካፒታል ላስመዘገቡ ባለሀብቶች ፍቃድ መሰጠቱን አስረድተዋል ።ከስራ እድል አኳያም ለ228 ሺህ 42 ዜጎች የስራ ዕድል ለመፍጠር ታቅዶ ÷ ለ 395 ሺህ 804 ዜጎች የስራ ዕድል ይፈጥራሉ ብለዋል ።ለክልሉ ኢንቨስትመንት መጨመር÷ የክልሉ ሰላምና ደህንነት ካለፉት አመታት የተሻለ መሆን፣ የህብረተሰቡ የመልማት ጥያቄ፣ የክልሉ ተወላጅ ባለሀብቶች የማልማት ፍላጎት ማደግ እንዲሁም የአመራሩ ቁርጠኝነት ዋና ዋና ምክንያቶች መሆናቸውን ዳይሬክተሩ አንስተዋል።በናትናኤል ጥጋብ
የዜና ሰዓት ሳይጠብቁ የፋና ብሮድካስቲንግ ኮርፖሬትን ትኩስ እና ሰበር ዜናዎችን በፍጥነት በአጭር የፅሁፍ መልዕክት መልክ በስልክዎ ላይ እንዲደርስዎ ወደ 8111 OK ብለው ይላኩ።